Maxim Gorkiy

Maxim Gorkiy oli kruiisilaev, mis ehitati Hamburg-Atlantic-Linie tellimusel Howaldtswerke-Deutsche Werfti laevatehases Hamburgis, Saksamaal 1969. aastal. 8. jaanuaril 2009 müüdi laev vanarauaks Indiasse.

Laev tehasenumbriga 825 lasti vette 21. veebruaril 1968. Laev anti 20. märtsil 1969 üle Saksa laevakompaniile Deutsche Atlantik-Linie ja oma avareisile asus see 28. märtsil 1969. aastalTS Hamburg (1969-2009)(saksa keeles) Hamburgi nime ja Saksamaa lipu all. 25. septembril 1973 nimetati laev ümber Hanseatic-uks. Naftakriisi tõttu müüdi 25. jaanuaril 1974 Hanseatic NSV Liitu, kus see sai uue nime Maksim Gorki ja selle omanikuks sai Musta Mere Merelaevandus Odessas. 1991. aasta detsembris sai laev ladina tähtedega kirjutatud nime Maxim Gorkiy ning uue kodusadama – Nassau. Uueks omanikuks sai 1992. aastal Sovcomflot ja laeva kasutas Saksa ettevõte Phoenix Reisen pikaajalise rendilepingu alusel. 2009. aastal peatati selle moderniseerimine ja müüdi Indiasse nime Maxim M all,Maxim M pildilName of ship : Maxim M - Equasis kus see vanarauaks lõigati. 


Vaata ka
Kruiisilaevade loend

Viited

 Välislingid 
Laeva andmed (inglise keeles)
Castles of the Seas - Merelossid (inglise keeles)
Kategooria: Reisilaevad